En fejl i servicemodulets hovedmotor var på nippet til at medføre en aflysning af månelandingen. Men problemet blev løst, og landingen blev vellykket. Man havde forventet at lande i et vulkansk område, men det viste sig ikke at være tilfældet. Blandt de indsamlede prøver var den tungeste sten indsamlet af Apollo-månevandrerne. Den vejede 11,34 kg. Under afprøvningen af månebilen blev der sat en hastighedsrekord på 17,7 km/t. En mikrosatellit på 36,3 kg blev sat i kredsløb om Månen fra servicemodulet. Den blev frigjort den 24. april 1972 kl.21:56:09 UTC og forblev i kredsløb i 34 dage, hvor den gennemførte 425 kredsløb. På vej tilbage mod Jorden gennemførte Ken Mattingly en rumvandring på 1 time 23 minutter og 42 sekunder for at hente film ind fra servicemodulet.  Kaldenavne Kommandomodul: Casper Månelandingsfartøj: Orion  Efterskrift Kommandomodulet er udstillet på U.S. Space and Rocket Center, Huntsville, Alabama. Månelandingsfartøjet blev afkastet den 24. april 1972, men man tabte kontrollen med det. Det kredsede om Månen et års tid og styrtede derefter ned på Månen på et ukendt sted.